**Opakujeme - materiály**

*Mechanické upratovanie*

**Upratovanie** je činnosť, ktorú vykonávajú upratovačky, pomocní zdravotnícki pracovníci, sanitári, opatrovatelia. Upratovanie zabezpečuje čistotu prostredia, prípravu pre dezinfekciu. Patrí sem: zametanie, umývanie, utieranie prachu, vysávanie, čistenie a pod.

**Pomôcky na upratovanie:**

Upratovacie práce sa vykonávajú s pomôckami, ktoré sú na ošetrovacej jednotke uložené v čistiacej miestnosti so skriňami, policami, umývadlom, výlevkou, sušiakom. Medzi pomôcky radíme:

**Nádoby na upratovanie** – plastové vedrá, lavóry, misky, odmerky – po každom použití sa poriadne umyjú a uložia do políc.

**Handry** – na podlahy, na nábytok, na okná – po skončení upratovania sa musia prepláchnuť v teplej vode, vyžmýkať a zavesiť na sušiak. Nie na radiátor.

**Ochranné pomôcky –** gumené rukavice, zástery.

**Zmetáky, kefy, mopy –** odkladajú sa zavesené, alebo postavené štetinami nahor.

**Upratovacie vozíky –**slúžia na uloženie upratovacích pomôcok.

**Upratovacie prístroje –** automatické zariadenia, naraz zametajú aj umývajú podlahu.

**Hlavné zásady upratovania:**

Pri upratovaní je potrebné dodržiavať tieto zásady.

1, Upratovacie práce sa vykonávajú pravidelne, podľa rozvrhu upratovacích prác.

2, Pri upratovaní sa musia dodržiavať bezpečnostné predpisy, používať ochranné pomôcky.

3, Zdravotnícke priestory sa musia upratovať vždy na vlhko – podlahy, nábytok.

4, Čistiaci prostriedok sa vyberá podľa materiálu, ktorý sa ide čistiť – iný na podlahu iný na nábytok, iný na WC.

5, Mechanické upratovanie sa kombinuje s vhodnou dezinfekciou.

6, Chodba sa umýva tak, aby nebola zmáčaná naraz po celej šírke, aby sa dalo po suchej časti prejsť, najprv jedna polovica, potom druhá.

Odpovedz:

1. Kto vykonáva mechanické upratovanie v sociálnych a zdravotníckych zariadeniach
2. Prečo je dôležité upratovanie
3. Ktoré činnosti patria do upratovania
4. Vymenuj pomôcky na upratovanie
5. Vymenuj a popíš hlavné zásady upratovania